|  |  |  |
| --- | --- | --- |
| **Aprob**  **Raluca TURCAN**  **Ministrul Muncii şi Protecţiei Sociale** |  | **Aprob**    **Stelian-Cristian ION**  **Ministrul Justiției** |

**Nr………………………………… Nr………………………………**

**REFERAT DE APROBARE**

a ordinului pentru aprobarea Standardelor minime de calitate în baza cărora se acordă licența de funcționare a serviciului pentru sprijinirea victimelor infracțiunilor

În Monitorul Oficial nr. 274 din 10 aprilie 2019 a fost publicată Ordonanța de urgență nr. 24/2019 pentru modificarea şi completarea Legii nr. 211/2004 privind unele măsuri pentru asigurarea protecției victimelor infracțiunilor, precum și a altor acte normative.

Acest act normativ a avut în vedere transpunerea completă a Directivei 2012/29/UE de stabilire a unor norme minime privind drepturile, sprijinirea și protecția victimelor criminalității și de înlocuire a Deciziei-cadru 2001/220/JAI a Consiliului şi reglementează, printre altele, înființarea, organizarea și funcționarea serviciilor pentru sprijinirea victimelor infracțiunilor în cadrul DGASPC.

Potrivit art. IV al ordonanței de urgență menționate, este necesară adoptarea unui ordin comun al ministrului muncii și protecţiei sociale și al ministrului justiției pentru aprobarea unor standarde minime de calitate în baza cărora se acordă licența de funcționare a serviciului pentru sprijinirea victimelor infracțiunilor.

Prin urmare, a fost elaborat proiectul de ordin comun al ministrului muncii și protecţiei sociale și al ministrului justiției pentru aprobarea Standardelor minime de calitate în baza cărora se acordă licența de funcționare a serviciului pentru sprijinirea victimelor infracțiunilor, cod serviciu social, 8899CZ-PN-VI, pe care, dacă sunteți de acord, vă rugăm să îl aprobați.

**Secretar General**

**Eduard CORJESCU**

Elena DOBRE, Director, Direcția Politici Servicii Sociale

**Întocmit**

Mihaela Bujor, Manager public

Alexandra Nemeș, Consilier superior